Beurtkrag Maandag ŉ moontlikheidArgieffoto Volgens Eskom is die kans dat daar Maandag deur die dag beurtkrag toegepas sal word kleiner, aangesien daar voldoende opwekkingskapasiteit is om aan die vraag na elektrisiteit te voldoen. “Die kragnetwerk sal egter moontlik tydens spitstyd (17:00-21:00) onder druk wees weens ‘n toename in die vraag na elektrisiteit.” Eskom het Saterdag en Sondag fase 2-beurtkrag toegepas. Die kragvoorsiener het ‘n beroep op gebruikers gedoen om energie-doeltreffende maniere te oorweeg om warm te bly. “In die winter is daar ŉ verhoogde vraag na elektrisiteit tydens spitstye soggens en saans aangesien meer elektrisiteit in hierdie tye gebruik word. Ons doen ‘n beroep op al ons kliënte om voort te gaan om hul elektrisiteitsverbruik deur die dag te verminder en om meer te probeer spaar spaar gedurende die piektye van 06:00 tot 10:00 en 17:00 tot 21:00.”